বরেন্দ্র
বরেন্দ্র বা বরিন্দ বাংলার একটি ঐতিহাসিক এবং ভৌগোলিক অঞ্চল, যা প্রাচীন বাংলার পুণ্ড্রবর্ধন বা পুণ্ড্র রাজ্যের অংশ ছিলো, বর্তমান বাংলাদেশের রাজশাহী, রংপুর এবং পশ্চিমবঙ্গের মালদহ বিভাগের অংশবিশেষ নিয়ে বরেন্দ্র অঞ্চল গঠিত। আজও বাংলাদেশের বগুড়া, দিনাজপুর, গাইবান্ধা, রাজশাহী, রংপুর এবং পশ্চিমবঙ্গের মালদা, উত্তর দিনাজপুর এবং দক্ষিণ দিনাজপুর জেলার এক বিস্তীর্ণ অঞ্চলকে বিশেষ লাল রঙের ভূমি প্রকৃতির ও তার বিশেষ সংস্কৃতির জন্যে দেশীভাবে বিভিন্ন নামে ডাকা হয় (যেমন খিয়াড়) আর এসব এলাকা আজও বরিন্দী সংস্কৃতির বৈশিষ্ট্য বহন করে। আলেকজান্ডার কানিংহাম অনুযায়ী, বরিন্দের সীমানা পশ্চিমে গঙ্গা ও মহানন্দা, পূর্বে করতোয়া, দক্ষিণে পদ্মা আর উত্তরে কুচবিহার এবং তেরাই-এ মাঝে ছিল।